ADHD-felagið var av fyrstan tíð stovnað í 1995 sum MBD/Damp-felagið. Eftir at hava ligið stilt í nøkur ár, varð felagið endurstovnað í 2009, og tá fekk tað navnið ADHD-felagið. Felagið hevur sum høvuðsmál at varpa ljós á ADHD og ADD, og vit vilja virka til frama fyri fólk við ADHD og ADD og fyri teirra avvarðandi. Felagið hevur, síðan tað bleiv endurstovnað í 2009 verið virkið. ADHD-felagið hevur eina Facebook-síðu, har tíðindi o. a. um ADHD/ADD verður lagt út. Har verður eisini lýst við tiltøkum. Nýggja nevndin í ADHD-felagnum hevur harafturat sum nakað nýtt stovnað ein Instagrambrúkara til felagið. At varpa ljós á ADHD. At virka fyri optimalum møguleikum fyri fólk við ADHD At fremja samarbeiði millum foreldur, avvarðandi, stovnar, læknar, skúlar, arbeiðspláss og onnur, ið hava við fólk við ADHD at gera. At fylgja við gransking og viðgerð. Melda teg sum lim her Fíggjarviðurskifti ADHD felagið er ikki á fíggjarlógini og fær ikki annan almennan stuðul. Vit fáa pening frá limagjaldi og veddingarpengar. Alt nevndararbeiði hjá ADHD felagnum er ólønt Enn hava vit ongan løntan í starvi og onga skrivstovu.